Duero
Store norske leksikon,Geografi,Verdens geografi,Europa,Europas geografi generelt
Duero er en elv som renner gjennom Spania og Portugal, med utløp i Atlanterhavet. Den er en av de største elver på Den iberiske halvøy og Spanias tredje største elv, og kalles Douro på portugisisk.
Løp Duero springer ut i Cordillera Ibérica (Iberiske fjell), løper vestover gjennom Soria, Burgos, Valladolid, Zamora og Salamanca i Castilla-León, og til slutt gjennom Portugal og munner ut i Atlanterhavet ved byen Porto. Til sammen er elven 895 kilometer lang, hvorav 320 kilometer i Portugal. Duero er farbar bare i Portugal.Viktige sideelver er Tormes, Pisuerga, Esla og Eresma. Landbruk Langs elva dyrkes på den portugisiske siden store mengder druer som blir til portvin og bordvin med rett til D.O.C.–betegnelse. Langs den spanske delen produseres også høyverdige viner som for eksempel Ribera del Duero. Les mer i Store norske leksikon Spanias geografi Portugals geografi Europas lengste elver